Oberta fins al 15 de gener la preinscripció als tallers i cursos de la Universitat Popular
17 de desembre 2018

La Universitat Popular de l'Ajuntament de Sagunt (Programa de Proximitat Sociocultural), la delegada de la qual és María Giménez, ha obert el termini de preinscripció per a diverses accions formatives que abasten àmbits de salut, expressió corporal o cultura; amb tallers i cursos de cuina, música i informàtica. Esta sèrie d'activitats es distribuïxen en diversos tallers, cursos, monogràfics i xarrades. El termini de preinscripció acaba el 15 de gener i es podrà realitzar en el departament de Cultura (Camí Reial, 65), de 9 a 14 hores. També ho podran fer a la Casa Municipal de Cultura (c/ Progrés, 9), de 10 a 13 i de 16 a 21 hores, en el Centre Social ‘Los claveles’ (C/ Clavells, 48), de 9 a 12 hores; i en el Centre de Formació Racó de l'Horta (Camí de la Mar s/n), de 15 a 20 hores.

  

La delegada de la Universitat Popular, María Giménez, ha explicat que “**enguany oferim 18 cursos monogràfics de temàtiques diverses, molts dels quals orientats al desenvolupament personal i a la millora de la qualitat de vida de la ciutadania, com per exemple ‘Teràpia Ocular’, ‘Reflexologia Podal’, ‘Danzaterapia’, ‘Biorisa’, ‘Teràpia Facial’, entre d’altres. L'aprenentatge de les noves tecnologies també està present amb els cursos 'd'Informàtica’, ‘Enregistrament de maquetes de ràdio’, ‘Introducció a la tecnologia 3D’, ‘Edició de vídeos’, ‘Fotografia Digital’; i també l'oci cultural amb ‘Aprendre a escoltar música’, ‘Músiques urbanes’ o ‘Aprendre a parlar en públic’. Hem donat, també, espai al reciclatge creatiu en cursos com ‘Customiza la teua roba’, així com el tema de la salut i l'alimentació”**.

  

Així mateix, la regidora ha afegit que “**és una oferta variada i interessant que esperem que satisfaça els nostres veïns i veïnes, on a més la transversalitat de gènere, l'apoderament femení, i altres matèries socials, tenen com a eix el desenvolupament personal. Són totalment gratuïtes i obertes a tota la població i estan coordinades amb les associacions locals del municipi. La inscripció ja està oberta, i la matrícula serà del 21 al 25 de gener de 2019. Anime a totes les persones a informar-sen i a participar d'estes propostes de la Universitat Popular. El llibre informatiu estarà disponible en tots els centres oficials de l'Ajuntament i també en la web www.sagunto.es**”.

  

Esta oferta està dirigida a les persones majors de 18 anys i les places seran limitades i seguiran un procediment de sorteig públic. En cas d'haver-hi llista d'espera, tindran prioritat les persones residents en este municipi. El sorteig se celebrarà el 17 de gener en el departament de Cultura (c/ Camí Reial, 65), a les 9 hores; i a partir del 18 de gener es publicaran les llistes d'espera en el tauler d'anuncis de la Casa Municipal de Cultura i en la pàgina web de l'Ajuntament. En els cursos en els quals no es publique llista d'espera serà perquè han sigut acceptades totes les persones inscrites.

  

La matrícula serà del 21 al 25 de gener: al matí (8 a 12 hores), de dilluns a divendres, a la Casa Municipal de Cultura (c/ Progrés) i en el departament de Cultura (edifici Camí Reial); i a la vesprada, (de 18.30 a 20 hores), de dilluns a dijous, només a la Casa Municipal de Cultura es podran realitzar les matrícules els dijous a la vesprada.

  

Els cursos que no tinguen un mínim de persones matriculades, no es duran a terme (12 alumnes). El màxim d'alumnes matriculats serà de 20-25 per curs, excepte els d'informàtica o aquells que requerisquen l'ús d'ordinadors, amb un màxim de 12.

  

Així, hi haurà tallers orientats a millorar la salut com ‘Disminuir el dolor físic II’, ‘Aprén a conservar la teua memòria II II’, ‘Alimentació i salut. Pautes per a una alimentació saludable’, ‘Danzaterapia’, ‘Biorisa’, ‘Reflexologia podal’ o ‘Teràpia facial’. I altres creatius com el de ‘Costumiza la teua roba. Creativitat en l'art de cosir’ i de noves tecnologies, com a ‘Creació a través de la fotografia digital. Investiga, coneix i crea’, ‘Aprendre a editar un vídeo: escola, treballe currículum i vida quotidiana’; el taller 'Iniciació a enregistrament de maquetes de radi’ o ‘Introducció a la tecnologia 3d’. També, ‘Informàtica des de zero’.

  

A més de culturals i d'oci com ‘Aprendre a escoltar les músiques urbanes. El jazz, el rock, el folk-rock, el pop, el tango’ i el curs de ‘Cuina d'aperitius i postres amb productes de temporada’.

  

Quant als seminaris i xarrades, que seran gratuïtes, destaquen diverses orientades a la salut, com ‘Alimentació i salut, prevenció i manteniment d'un model de vida saludable’, i de gènere, com ‘L'apoderament femení i la igualtat de gènere’, entre molts altres.

  

![](/media/ayab5ega/48_c_universitatpopularcursos1.jpg)  
_Imagen recurso_  
  

*   [](http://www.facebook.com/sharer.php?u=https://aytosagunto.es/va/actualitat/oberta-fins-al-15-de-gener-la-preinscripcio-als-tallers-i-cursos-de-la-universitat-popular/ "Facebook")
*   [](http://twitter.com/share?url=https://aytosagunto.es/va/actualitat/oberta-fins-al-15-de-gener-la-preinscripcio-als-tallers-i-cursos-de-la-universitat-popular/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/oberta-fins-al-15-de-gener-la-preinscripcio-als-tallers-i-cursos-de-la-universitat-popular/ "Linked In")
*   [](mailto:?body=https://aytosagunto.es/va/actualitat/oberta-fins-al-15-de-gener-la-preinscripcio-als-tallers-i-cursos-de-la-universitat-popular/)